In Paulus se lewe was daar ’n beproewing wat hom ernstig aan bande gelê het. Hy het telkens vir die Here gevra om dit weg te neem. Maar in plaas daarvan dat die Here hom daarvan verlos het, was die Here se antwoord: “My genade is vir jou genoeg. My krag kom juis tot volle werking wanneer jy swak is.”
Hy het gaan lê en onder die besembos aan die slaap geraak. Maar ’n engel het hom aangeraak en gesê: “Staan op en eet!” Hy kyk op en dáár sien hy ’n roosterkoek wat op warm klippe gebak is en ’n kruik vol water. Hy het geëet en gedrink en weer gaan lê. (1 Konings 19:5, 6)
Elia was in die sentrum van een van die skouspelagtigste wonders wat ooit gebeur het. Op Karmelberg het God ’n deurdrenkte offerdier met vuur uit die hemel verteer, terwyl die Baälprofete met al hulle geraas niks kon regkry nie. Dit was ’n geweldige terugslag vir die Baälprofete. Die Here het geseëvier en Elia was die held van die dag.
Dis mos geen verlies nie … ? Nee, dit was ’n klinkklare oorwinning. Maar dit was nog nie die einde van die storie nie.
Die Here stuur ’n engel om aan hierdie lewensmoeë profeet weer moed en krag te gee. Daar breek vir Elia ’n nuwe fase van volkome vertroue op die Here aan. Moenie dat omstandighede jou onder ’n bos injaag nie. Hou jou oë op jou almagtige God gefokus!